b'\n_START_ARTICLE_\nMindaugas Sinkevi\xc4\x8dius\n_START_SECTION_\nI\xc5\xa1silavinimas\n_START_PARAGRAPH_\nMok\xc4\x97si Jonavos 6-ojoje vidurin\xc4\x97je mokykloje. 2003 m. su pagyrimu baig\xc4\x97 Jonavos Senamies\xc4\x8dio gimnazij\xc4\x85. 2003\xe2\x80\x932007 m. studijavo Vilniaus universitete. Baig\xc4\x97 Ekonomikos fakultet\xc4\x85, kuriame \xc4\xafgijo vadybos ir verslo administravimo bakalauro kvalifikacin\xc4\xaf laipsn\xc4\xaf. Nuo 2004 iki 2008 m. neakivaizd\xc5\xbeiai studijavo Mykolo Romerio universitete, teis\xc4\x97s bakalauras. 2007\xe2\x80\x932009 m. baig\xc4\x97 ISM Vadybos ir ekonomikos universiteto tarptautin\xc4\x99 magistrant\xc5\xabr\xc4\x85, \xc4\xafgijo marketingo ir vadybos magistro kvalifikacin\xc4\xaf laipsn\xc4\xaf. _NEWLINE_2010-2015 metais ISM Vadybos ir ekonomikos universitete angl\xc5\xb3 kalba pareng\xc4\x97 ir 2015 m. rugs\xc4\x97jo 11 d. apgyn\xc4\x97 daktaro disertacij\xc4\x85 tema \xe2\x80\x9eAlkoholio vartojimas prie\xc5\xa1taring\xc5\xb3 visuomenini\xc5\xb3 ir asmenini\xc5\xb3 veiksni\xc5\xb3 kontekste\xe2\x80\x9d (angl. Alcohol Consumption in the Context of Conflicting Societal and Personal Factors), socialini\xc5\xb3 moksl\xc5\xb3 srities (vadybos kypties) daktaras. Mokslinis vadovas \xe2\x80\x93 prof. Sigitas Urbonavi\xc4\x8dius (Vilniaus universitetas).\n_START_SECTION_\nPolitin\xc4\x97 veikla\n_START_PARAGRAPH_\n2005 m. Lietuvos jaunimo organizacij\xc5\xb3 tarybos (LiJOT) asambl\xc4\x97joje i\xc5\xa1rinktas \xc4\xaf Valstybin\xc4\x99 jaunimo reikal\xc5\xb3 taryb\xc4\x85. 2006 m. Nacionalin\xc4\x97s pl\xc4\x97tros instituto Jaunimo tarptautinio bendradarbiavimo agent\xc5\xabros ekspertas. 2008 m. LiJOT viceprezidentas._NEWLINE_2007\xe2\x80\x932016 m. ir nuo 2019 m. Jonavos rajono savivaldyb\xc4\x97s tarybos narys. 2008\xe2\x80\x932009 m. Jonavos rajono savivaldyb\xc4\x97s mero pavaduotojas, 2011\xe2\x80\x932016 m. ir nuo 2019 m. Jonavos rajono savivaldyb\xc4\x97s meras._NEWLINE_2016\xe2\x80\x932017 m. \xc5\xabkio ministras. 2017\xe2\x80\x932019 m. UAB \xe2\x80\x9eJonavos vandenys\xe2\x80\x9c direktorius._NEWLINE_Nuo 2004 m. Lietuvos socialdemokrat\xc5\xb3 partijos (LSDP) Jonavos rajono skyriaus narys, nuo 2013 m. skyriaus pirmininkas. Nuo 2015 m. LSDP partijos pirmininko pavaduotojas._NEWLINE_Laisvalaikio pom\xc4\x97giai \xe2\x80\x93  sportas (lauko tenisas, b\xc4\x97gimas, krep\xc5\xa1inis); med\xc5\xbeiokl\xc4\x97, nardymas, taip pat \xc5\xa1okiai, knygos ir teatras (pasak jo paties).\n_START_SECTION_\n\xc5\xa0eima\n_START_PARAGRAPH_\n2017 m. bir\xc5\xbeel\xc4\xaf ved\xc4\x97 Aist\xc4\x99 Pl\xc5\xabkait\xc4\x99._NEWLINE_T\xc4\x97vas \xe2\x80\x93 Rimantas Sinkevi\xc4\x8dius (g. 1952 m.) \xe2\x80\x93 politikas, komjaunimo veik\xc4\x97jas.. _NEWLINE_Motina \xe2\x80\x93 Ligita Sinkevi\xc4\x8dien\xc4\x97 (g. 1958 m.) \xe2\x80\x93 valstyb\xc4\x97s tarnautoja, Aplinkos apsaugos agent\xc5\xabros  Bendr\xc5\xb3j\xc5\xb3 reikal\xc5\xb3 skyriaus vyriausioji specialist\xc4\x97; buvusi AB \xe2\x80\x9eAchema" in\xc5\xbeinier\xc4\x97 technolog\xc4\x97. _NEWLINE_Sesuo R\xc5\xabta Jasilion\xc4\x97 (g. 1987 m.), advokat\xc5\xb3 kontoros \xe2\x80\x9eVali\xc5\xabnas ir partneriai Ellex" advokato pad\xc4\x97j\xc4\x97ja.'